jkorsvik/nowiki_second_scrape_merged huggingface dataset:
Tomaso Antonio Vitali

Tomaso Antonio Vitali (1663–1745) var en italiensk fiolinvirtuos og barokk-komponist.


== Liv og virke ==
Tomaso var den eldste og mest begavede sønnen til Giovanni Battista Vitali (1632–1692). Som faren ble han allerede i ung alder opptatt i orkesteret ved San Petronio i Bologna. Faren ble i 1674 ansatt som visekapellmester hos hertug Francesco II. d'Este i Modena, og Tomaso Antonio fikk plass i hoffkapellet allerede som 13-åring. Fiolinspillet hans var så virtuost at han allerede i ung alder var sin far overlegen.
Vitali studerte komposisjon hos Antonio Maria Pacchioni i Modena og var virksom i hertugene d'Estes hofforkester fra 1675 to 1742. Blant Vitalis elever var Evaristo Dall'Abaco og Jean-Baptiste Senaillé (1688–1730), sønn av en av «kongens 24 fioliner» i Paris.
Tomaso etterfulgte faren som kapellmester ved d'Estenes hofforkester. Etter farens død i 1692 publiserte han i løpet av tre år tre samlinger triosonater og en samling fiolinsonater med generalbass. Tomaso forente  kirkesonaten ("da chiesa") med kammersonaten ("da camera") til en egen form.


== Chaconne ==
Vitalis' navn er knyttet til en storslått chaconne i g-moll for fiolin og generalbass som Ferdinand David tilskrev ham rundt 1860, men musikkvitere stiller spørsmål ved om chaconnen virkelig er av Vitali. Det håndskrevne manuskriptet fra Dresden inneholder bare oppføringene «Chaconne» og «Parte del Tomaso Vitalino», og stilen og de tekniske utfordringene antyder at det stammer fra en senere tid. Uansett gjorde verket at Tomaso Vitali fikk en enestående posisjon i musikkhistorien.


== Verk ==
12 sonater for fiolin og basso continuo, ca1690 (i autografen betegnet som primizie (første verk))
Op.1 12 Sonata a trè Due Violini, e Violoncello, col Basso per l'Organo 1693
Op.2 12 Sonata a doi Violini, col Basso per l'Organo (1693)
Op.3 12 Sonate da Camera à tre, due Violini e Violone (1695)
Op.4 12 Concerto di sonate a Violino, Violoncello e Cembalo (1701)
Triosonate i Corona di dodici fiori armonici tessuta da atretanti ingegni sonori a 3 strumenti (1706)


== Referanser ==
Møvig

Møvig er en gammel gård og et strøk i bydelen Voiebyen i Kristiansand kommune i Agder. Møvig er et gammelt kyststed med egen ungdomsskole (Møvig skole). Møvig glir over i strøket Sjøstrand som har barneskole, og skolene er kjerneområdet for idrettsklubben IK Våg.
Møvig brygge var tidligere endeholdeplass for buss med overgang til båt for transport til Flekkerøy frem til 1989 da Flekkerøytunnelen ble åpnet. 300 meter sørvest for Møvig brygge ligger Fredriksholm festning.
Ytterst på Møvig, utenfor Kroodden,  finner man i vest Batterie Vara, som ble bygget opp av den tyske okkupasjonsmakten under 2. verdenskrig. En betydelig del av området brukes i dag som museum mens resten er åpent for turgåere. Dette er et av landets best bevarte kanonanlegg fra krigen, med komplett 38 cm kanontårn, ammunisjons- og ladeanlegg, verksted, kontorer og forlegninger.


== Referanser ==


== Eksterne lenker ==
(no) Diverse gårdsarkiver fra Møvig på Arkivportalen
Sjøstrand (Kristiansand)

Sjøstrand er et boligstrøk i bydelen Vågsbygd i Kristiansand kommune i Vest-Agder. Det glir i sør over i Møvig som er et gammelt kyststed. Sjøstrand skole er en barneskole, og rekrutterer til kjerneområdet for idrettsklubben IK Våg, som i årevis har hatt deler av klubbidretten sin lokalisert på skolen.
Sjøstrand (andre betydninger)

Sjøstrand kan vise til:


== Steder ==
Et sted i Nesodden kommune i Akershus, se Sjøstrand (Nesodden)
Et sted i Røyken kommune i Buskerud, se Sjøstrand (Røyken)
Et sted i Asker kommune i Akershus, se Sjøstrand (Asker)
Et strøk i Kristiansand, se Sjøstrand (Kristiansand)


== Personer ==
Audun Sjøstrand, en norsk forfatter
Ada Ringen

Ada Ringen (født 11. november 1989) er en norsk langrennsløper og skiskytter som representerer IL Varden.
Under Norgesmesterskapet på ski 2010 kom hun på fjerdeplass på 3 × 5 km stafett, sammen Guri Knotten Hetland og Marthe Kristoffersen. 
Ved Junior-NM i skiskyting i mars samme år vant hun gull på stafett, sammen sin tvillingsøster Elise Ringen og Ane Skrove Nossum. I april deltok hun også i NM i skiskyting på Simostranda, der hun fikk bronse på fellesstarten, bak Tora Berger og Fanny Welle-Strand Horn. I tillegg kom hun på fjerdeplass på sprinten og 17.-plass på 15 km. 


== Referanser ==


== Eksterne lenker ==
(en) Ada Ringen – FIS (langrenn) 
(en) Ada Ringen – IBU
Skattesubjekt

Skattesubjekt, også kalt skattyter, er en fysisk eller juridisk person (rettssubjekt) som kan pålegges en plikt til å betale skatt. 
I henhold til skattelovens § 2-1, er enhver fysisk person som er bosatt i Norge skattesubjekt. Tilsvarende regnes også en rekke selskapstyper som skattesubjekter jf. skattelovens § 2-2.
Uttrykket skattesubjekt er langt på vei det samme som uttrykket rettssubjekt, der sistnevnte er av mer allmenn karakter. Skattesubjektsuttrykket er begrenset til fysiske og juridiske personer som kan ha rettigheter og pådra seg forpliktelser i skatterettslig sammenheng.
Når to eller flere skattesubjekter lignes under ett kalles dette sambeskatning. Den viktigste formen i Norge er sambeskatning av ektefeller.
Andøya (Kristiansand)

Andøya er ei bebodd øy i indre skjærgård og ligger i bydelen Vågsbygd i Kristiansand kommune. Øya er landfast med bro, som går over en bare 2-3 meter bred kanal. Ellers er Andøya forbundet med ei øy like utenfor i sørøst – Bredalsholmen. Området har drøye 1 000 innbyggere, og er et svært gammelt verfts- og industristed. Andøya gård (Andøen gård) var en staselig lystgård, og har vært eid bl.a. av komponisten Ole Bull fra 1848 til 1855.
På Andøya ligger Norsk fartøyvernsenter på området til nedlagte Bredalsholmen verft. Fartøyvernsenteret er et nasjonalt knutepunkt for vedlikehold av museumsskip og verneverdig kystkultur, og har komplett tørrdokk med betydelig kapasitet.
På Andøya er det etablert en betydelig og avansert mekanisk industri som produserer offshore- og skipskraner og annet skipsutstyr. Blant maritime virksomheter i Andøya Industripark er blant annet selskapene TTS Sense, Norsk Metallretur, Hydramarine (MacGregor), Voca, Origo Engineering og AEG. Et eget maritimt klyngesenter samme sted går under navnet Kristiansand teknologipark.


== Referanser ==
Øyvind Brabant

Øyvind Erling Brabant (født 12. desember i 1956) er en norsk folkemusiker fra Nesbyen i Hallingdal. Han gikk i lære hos bl.a. Odd Bakkerud, Knut Myrann og Jens A. Myro, og regnes idag som den fremste spelemann og tradisjonsbærer på hardingfele i Hallingdal. Brabant har vært aktiv på kappleik og vant hardingfele klasse A på landskappleiken i 1993. Han har ellers gått til topps på flere regionale og lokale kappleiker.
Brabant representerer Nes spel- og dansarlag og er musikalsk leder i Hallingdal låtelag som vant landskappleiken i lagspill i 1990.
Brabant ble i 2018 nominert til Folkelarmprisen for årets beste folkemusikkplate i klassa solo.


== Utgivelser ==
Hallingspringar (1986) med Jens A. Myro
Vrengja (1999)
Breksja (2018)Medvirker på:

Buskerudtonar med tradisjonar 1
Buskerudtonar med tradisjonar 2
Buskerudtonar med tradisjonar 3
Dansefoten - tradisjonsdans i Buskerud 1 - bygdedans
Hallingtimen
Det tilla og det læt
Norsk folkemusikk 4 - folkemusikk frå Buskerud
Meisterspel
Kristian Øvrevollseie - hardingfelespelemann frå Hovet i Hallingdal


== Utmerkelser ==
Norgesmester på hardingfele (1993)
Nes kommunes kulturpris (1993)
Årets Halling (1993)
Buskerud fylkes kulturpris (2017)


== Eksterne lenker ==
Brabant hos Kulturnett
Brabant hos Folkemusikk.no
Izzet Celasin

Izzet Celasin (født 15. desember 1958 i Istanbul) er en tyrkiskfødt forfatter, som skriver på norsk. I Tyrkia var han en venstreradikal aktivist og satt fengslet en rekke år etter militærkuppet i 1980
Celasin kom til Norge som politisk flyktning i 1988 og arbeidet per 2011 som tolk i Tolketjenesten i Oslo.
I 2007 var han én av vinnerne av Gyldendals konkurranse om beste politiske roman med sitt debutverk Svart himmel, svart hav. I 2010 utkom Ingen manns land. Han var med  i Bokprogrammet på NRK 1 30. januar 2011.


== Bibliografi ==
Svart himmel, svart hav, roman, Gyldendal (2007)
Krysset en natt elven, roman, Gyldendal (2015)


== Referanser ==


== Kilder ==
Presentasjon av Izzet Celasin i Forfatterkatalogen på Forfattersentrums nettsider
Izzet Celasin
Jens A. Myro

Jens A. Myro (født 1. september 1921, død 27. desember 2002) fra Ål i Hallingdal var en nestor i folkemusikkmiljøet i Hallingdal. 
Gjennom flere tiår på siste halvdel av 1900-tallet spilte han en svært viktig rolle, og både som solo- og dansespelemann, viktig tradisjonsbærer og ikke minst miljøskaper hadde han på alle vis en stor del av æren for en periode med god rekruttering, både av spelemenn og dansere. En av de yngre utøverne sa det slik: «Jens er goffa for uss alle i Hallingdal». 


== Utgivelser ==
Me spelar til dans - springar og laus frå Hallingdal (1979) med Thorleif Stave (nominert til spellemannprisen)
Hallingspringar (1986) med Øyvind Brabant
Hallingspel (1997)


== Referanser ==
Knut Myrann

Knut Myrann (født 19. januar 1932) er en spelemann fra Nore i Numedal, men fra 1961 bosatt i Nesbyen i Hallingdal. 
Han har gått i lære av flere av de fremste spelemennene i Numedal og Telemark slik som Steingrim Haukjem, Torkjell Haugerud, Johannes Dahle, Eivind Mo, Gjermund Haugen og Rikard Gøytil. Myrann vant landskappleiken i 1973 og 1976. Han var også aktiv i gammaldansgruppa Knut Halvards som ble norgesmestere i gammaldans i 1982. Myrann er æresmedlem i Nes spel- og dansarlag og Landslaget for spelemenn (nå FolkOrg). Han har blitt tildelt både Nes kommunes kulturpris og Nore og Uvdal kommunes kulturpris. Hans utgivelse Frå morgon til kveld fra 2022 ble nominert til Folkelarmprisen 2022 i klassen dokumentasjon.


== Referanser ==


== Kilder ==
Folkemusikk: Ny plateutgjeving med Knut Myrann (publisert 24. mai 2016) Besøkt 5. november 2017
Konsernligning

Konsernligning innebærer i sin rene form at flere konsernselskaper lignes sammen som ett skattesubjekt. 
Ved denne ordningen utgjør konsernet som sådan ett skattesubjekt, og dette kan i utgangspunktet gjøre nytte av de enkelte konsernselskapenes skatteposisjoner. Konsernligning er ikke gjennomført i Norge, men reglene om konsernbidrag er til en viss grad et utslag av prinsippet om konsernligning.
Norgesmesterskapet på ski 2001

Norgesmesterskapet på ski 2001 var norgesmesterskapet i de nordiske grenene skihopping, langrenn og kombinert.
Mesterskapet ble arrangert i Steinkjer. 


== Langrenn ==


== Skihopping ==


=== Normalbakke ===

Dato: 11. februarSted: Sprova


=== Stor bakke ===

Dato: 8. februarSted: Granåsen skisenter


=== Laghopp ===

Dato: 9. februarSted: Sprova


== Kombinert ==


=== Normaldistanse ===

Dato: 10.-11. februarSted: Sprova


=== Sprint ===

Dato: 9. februarSted: Sprova


=== Lagkonkurranse ===

Dato: 31. marsSted: Steinkjer


== Kilder ==
Tore Johansen (red.) Sportsboken 2001, s. 244-48. Schibsted. ISBN 82-90773-12-9.
Augusto Monterroso

Augusto Monterroso (født 21. desember 1921 i Tegucigalpa i Honduras, død 7. februar 2003 i Mexico by) var en forfatter og essayist fra Guatemala. 
Monterrosos mor var fra Honduras og hans far var fra Guatemala. I 1936 valgte hans familie å bosette seg permanent i Guatemala by, der han skulle bli boende til tidlig voksen alder. Her ga han ut sine aller første korte historier og begynte sitt arbeid mot diktatur Jorge Ubico. Til dette formål grunnla han avisen El Espectador sammen med en gruppe andre forfattere. 
Monterroso ble arrestert for opprørsk virksomhet og sendt i eksil til Mexico by i 1944 for sin motstand mot det diktatoriske regimet. Kort tid etter sin ankomst til Mexico, triumferte den revolusjonære regjeringen til Jacobo Arbenz med å styrte regimet til Ubico i Guatemala, og Monterroso ble tildelt en mindre post ved den guatemalanske ambassaden i Mexico. I 1953 flyttet han for en kort periode til Bolivia etter å ha blitt navngitt som Guatemalas konsul i La Paz. Han flyttet til Santiago de Chile i 1954, da Arbenzs regjering ble styrtet med hjelp fra en nordamerikansk intervensjon. 
I 1956 returnerte Monterroso definitivt til Mexico by, hvor han ville var medskribent for ulike faglige og redaksjonelle innlegg og han utførte sitt arbeid som manusforfatter for resten av livet. I 1988 mottok Augusto Monterroso den høyeste ære den meksikanske regjeringen kan skjenke utenlandske embetsmenn, nemlig Águila Azteca, (Order of the Aztec Eagle). Han ble også tildelt den spanske Fyrsten av Asturias' pris for litteratur i 2000. I 1997 ble Monterroso tildelt Guatemalas nasjonale pris i litteratur for sitt arbeid. 
Augusto Monterroso døde 17. februar 2003 av hjerteproblemer.


== Referanser ==
Frank Horn Hartvedt

Frank Benjamin Hartvedt (født 14. oktober 1977 i Bergen) er grunnlegger av Indoor Football Scandinavia (IFS). 
Fra 1998 til 2010 var Hartvedt leder for IFS. I denne perioden deltok rundt 25 000 lag i IFS sine turneringer og serier, om lag 30 000 påmeldte spillere deltok årlig. IFS administrerte det norske futsallandslaget i fem internasjonale mesterskap. I 2010 gikk Hartvedt av som leder for IFS. 


== Eksterne lenker ==
Nå er futsal ny IN-idrett (VG)
Krigen om leken (Morgenbladet)
Gjorde innefotball om til millionbedrift (Aftenposten)
Gloria Hendry

Gloria Hendry (født 3. mars 1949 i Winter Haven i Florida) er en amerikansk skuespillerinne. Hendry begynte på sin skuespillerkarriere i 1968 med regissør Sidney Poitiers film For Love of Ivy.
Hendry er kanskje mest kjent for sin rolle som karakteren Rosie Carver i James Bond-filmen Live and Let Die med Roger Moore i rollen som James Bond. Med denne filmen, ble hun den første afroamerikanske kvinnen som var romantisk involvert med agent 007. Da filmen først ble lansert i Sør-Afrika, ble hennes elskovscener med Roger Moore kuttet ut fordi dette var forbudt etter at Apartheid-regjeringen hadde tatt over Sør-Afrika.
Hendry spilte senere i flere filmer, blant annet i filmen Black Caesar (1973) og senere også i oppfølgeren, Hell Up in Harlem. Hun har også spilt kampsporteksperten Sydney i filmen Black Belt Jones fra 1974. Denne filmen havnet på plass nummer 38 på listen «The 50 Worst Movies Ever Made».


== Referanser ==


== Eksterne lenker ==
(en) Gloria Hendry på Internet Movie Database 
(en) Gloria Hendry på AllMovie 
(en) Gloria Hendry hos The Movie Database
Elden Henson

Elden Henson (født Elden Ryan Ratliff 30. august 1977) er en amerikansk skuespiller. 
Henson er kanskje mest kjent for å spille karakteren Fulton Reed i trilogien Mighty Ducks, der han spilte mot blant andre Emilio Estévez, og han spilte rollen som Lenny Kagan i filmen The Butterfly Effect, som også hadde flere kjente skuespillere som Ashton Kutcher og Callum Keith Rennie på rollelisten.
Henson ble født som Elden Ryan Ratliff i Rockville i Maryland som sønn av en profesjonell fotograf. Hans søsken er skuespillerne Garette Ratliff Henson (som dukket opp i The Mighty Ducks) og Erick Ratliff (som i likhet med Elden, dukket opp i Elvis & Me ). Eldens far George Ratliffe var også en skuespiller og hans mor tok de unge guttene på flere kommersielle skuespiller-audition. De bodde flere år i Weehawken, New Jersey. Henson ble utdannet ved Emerson College, før han begynte som profesjonell skuespiller.


== Referanser ==


== Eksterne lenker ==
(en) Elden Henson på Internet Movie Database 
(sv) Elden Henson i Svensk Filmdatabas 
(da) Elden Henson på Filmdatabasen 
(da) Elden Henson på Scope 
(da) Elden Henson på Scope 
(fr) Elden Henson på Allociné 
(en) Elden Henson på AllMovie 
(en) Elden Henson hos The Movie Database
Patrick Bergin

Patrick Bergin (født 4. februar 1951) er en irsk skuespiller og musiker. 
Han er spilte den truende ektemannen til Julia Roberts sin karakter i thriller-filmen Sleeping with the Enemy. Bergin dukket også opp som den kjente fiktive karakteren Robin Hood i en TV-film fra 1991. Han har mer nylig spilt rollen som den psykotiske bevæpnet mannen i den provisoriske irske republikanske hæren i filmen Johnny Was, der også skuespillerne Vinnie Jones og Roger Daltrey var en del av stjernegalleriet. Han spilte sammen med blant andre Harrison Ford og Anne Archer i actionfilmen Patriotenes spill. I 1992 spilte han hovedrollen som Dr. Victor Frankenstein i filmen Frankenstein. I 1997 opptrådte han i dramafilmen Øya i Fuglegata, regissert av Søren Kragh-Jacobsen.
Bergin hadde en sang inne på topp 10-listen i Irland med sangen «The Knacker», som forteller historien om en person som resirkulerer døde hesteskrotter og gjør dem om til lim. Sangen klarte å slå Brendan Graces populære sang «Safe Cross Code» ned fra førsteplassen.


== Referanser ==


== Eksterne lenker ==
(en) Patrick Bergin på Internet Movie Database 
(sv) Patrick Bergin i Svensk Filmdatabas 
(da) Patrick Bergin på Filmdatabasen 
(da) Patrick Bergin på danskefilm.dk 
(da) Patrick Bergin på danskfilmogtv.dk 
(da) Patrick Bergin på Scope 
(fr) Patrick Bergin på Allociné 
(en) Patrick Bergin på AllMovie 
(en) Patrick Bergin hos The Movie Database 
(en) Patrick Bergin på MusicBrainz
Operafjellet

Operafjellet er et fjell på Svalbard. Operafjellet ligger på nordsiden av Adventdalen, nordøst for Longyearbyen, avgrenset av Mälardalen mot Hiorthfjellet i vest, Koslådalen og Altbreen i øst, og Blekumbreen og Tellbreen i nord. Helvetiafjellet ligger i nær relasjon rett øst for Operafjellet.
Navnet har det fått fra den vestlige delen av fjellet, som har en amfiteater-lignende form. Fjellet har tre navngitte topper: Bassen (968 moh), Tenoren (654 moh) og Dirigenten (928 moh), samt to topper uten navn (952 og 943 moh).Den 29. august 1996 styrtet et fly fra Vnukovo Airlines (flight 2801) i fjellet under innflyging til Svalbard lufthavn. 141 mennesker omkom i ulykken (se Operafjell-ulykken).Eiendommen Austre Adventfjord, som Hiorthhamn og tilhørende kullfelter i Operafjellet er en del av, er eid av familien Horn (Johan Jacob Horn). Det er antatt betydelige reserver av kull i Hjortfjell og Operafjellet, og det eksisterer planer om å etablere en eventuell Gruve 8 her,


== Referanser ==
Frøya Fotball

For fotballklubben fra Sør-Trøndelag, se Frøya Fotballklubb.Frøya Fotball (stiftet 26. juni 1928) er en fotballklubb fra Bergen tilknyttet Idrettslaget Frøya, som spiller 2014-sesongen i 3. divisjon, etter å ha rykket opp fra 4. divisjon etter 2013-sesongen.


== Historikk ==
A-laget rykket ned fra 3. divisjon etter 2008-sesongen, og spilte fem sesonger i 4. divisjon før de rykket opp til 3. divisjon igjen etter 2013-sesongen.


== Tabellen ==


== Eksterne lenker ==
Offisielt nettsted
Matthäus Apelles von Löwenstern

Matthäus Apelles von Löwenstern (født 20. april 1594 i Neustadt i arvefyrstedømmet Oppeln, død 11. april 1648 i Breslau) var en tysk salmedikter, musiker og statsråd.
I 1625 ble han utnevnt til musikalsk direktør og kasserer av hertug Heinrich Wenzel av Münsterberg. Året etter ble han rektor for en skole, og i 1631 ble han tatt inn i regjeringen til hertugen. Han satt så i regjeringer for keiserne Ferdinand II og Ferdinand III. Han ble adlet av Ferdinand II, og Ferdinand III bekreftet senere adlingen. 
Löwenstern skrev tretti salmer, hvorav mange har blitt oversatt til andre språk. Han gav også ut salmesamlingen Früelings-Mayen i 1644. I Norsk Salmebok og Norsk salmebok 2013 er han representert med en salme.


== Referanser ==


== Litteratur ==
Anne Kristin Aasmundtveit, Biografisk leksikon til Norsk Salmebok og Norsk Koralbok, Verbum forlag, Oslo, 1995. ISBN 82-543-0573-0. Side 38-39.


== Eksterne lenker ==
Oppføring i bach-cantatas.com
Entertainment Express

Entertainment Express (også kalt Entertainment Express Extreme Nordic) var et svensk pyramidespill ledet av Per Dagergård og Henry Brandt.Selskapet solgte DVD-spillere og leide ut DVD-filmer. Markedsføring skjedde ved hjelp av multi-level marketing, og mange ble fristet til å investere fra 4.000 til 20.000 kroner i konseptet.Utover i 2005 ble det klart at gjelden i selskapet bare økte og økte. I 2005 ble selskapet slått konkurs, men det var lite å hente av verdier. Blant dem som tapte penger på Entertainment Express var det også nordmenn.
Svenske Rolf Hjelm hadde en sentral rolle i utbredelsen av Entertainment Express. Da selskapet kollapset satset han på det nettbaserte reiseselskapet CHX Travel International. Fra før var han regional visepresident i MLM-selskapet ACN Inc. hvor han også deltok på vervekampenjer i Norge.


== Referanser ==
Ole Gundersen

Ole Gundersen (født 31. oktober 1845 i Klæbu, død 22. mars 1931 i Stjørdal) var en norsk gårdbruker, lærer, handelsmann og politiker (H).
Han vokste opp på Tullustrøa, en husmannsplass under gården Søndre Tulluan i Klæbu, som sønn av Gunnar Torkildsen Kjøsnes og hustru Beret Andersdatter Oshaugen. Han var yngst av fem søsken.Etter eksamen ved Klæbu seminar var han først lærer, blant annet som huslærer hos sogneprest Thorn Hemsen i Åfjord, senere handelsmann på Kilnes i Hegra. I 1890 fikk han skjøte på gården Vestre Flornes i Hegra.Gundersen var medlem av Hegra herredsstyre fra 1893 og ordfører 1899–1910. Ved stortingsvalgene i 1906 og 1909 var han Samlingspartiet/Høyres varamannskandidat til Stortinget fra Stjørdalen krets i Nordre Trondhjems amt, begge ganger med Andreas Thyholt som stortingskandidat. De tapte begge ganger mot Venstres kandidater.Etter at han pensjonerte seg omkring 1910, kjøpte han et hus på Stjørdalshalsen og flyttet dit. Han var gift med Sofie Margrethe Gilde (født 1846 i Stordalen i Åfjord). De var barnløse. I 1928 ble han også enkemann.


== Referanser ==
Modulhus

Modulhus (engelsk: Mobile homes) er prefabrikkerte boenheter som kan fraktes til plasseringsstedet ved hjelp av en lastebil/trekkvogn. Husenes størrelse kan variere i lengde. Hver modul har normalt en begrenset bredde, for å kunne fraktes på offentlig vei. Flere moduler kan dog settes sammen, ved siden av hverandre, eller i vinkel. Husene kan benyttes som både permanente boliger og som midlertidige flyttbare boenheter. De kan også være innredet som næringslokaler.


== USA ==

I USA er det egne områder som er helt «utbygget» med énmoduls hus. Disse områdene kalles ofte «trailerparks» på folkemunne. Slike anlegg kan ofte være et sosialt boligtilbud til ubemidlede (da ofte omtalt negativt som «trailer trash»), eller det kan være midlertidige boliger som akutt hjelp til foreløpig bolig etter flom, orkaner eller andre naturkatastrofer. 
Fordi det er billigere å serieprodusere moduler på en fabrikk enn ute i distriktene, har slike moduler økt i popularitet også blant dem som ønsker boliger med økt størrelse eller standard. Produsentene strekker seg ofte langt for å tilpasse modulene helt fra planleggingsstadiet, og leverer vanligvis nøkkelferdige hus med rør- og elektrisk opplegg, samt hvitevarer og teppegulv. Til og med møbler kan leveres med modulene. Slik kan et fullt ferdig møblert hjem være på plass en uke etter at modulene forlater fabrikken, og bare et par måneder etter at kontrakt er undertegnet.


== Norge ==
Til tross for at slike modulhus har vært alminnelige i USA i over 50 år, er konseptet stadig fremmed i Norge. Utbygging av et slikt felt i Norge i 2011 førte til avisoppslag om «Fremtidens hus» etter at avisene i en mannsalder har oversatt det amerikanske begrepet mobile homes med «campingvogner».


== Referanser ==
Den indre skrå bukmuskel

Den indre skrå bukmuskel (latin: Musculus obliquus internus abdominis) er en skjelettmuskel i buken. Muskelen sitter mellom den ytre skrå bukmuskel og bukens tverrmuskel. Den har sitt utspring fra lyskebåndet, hoftekammen og fascia thoracolumbalis.


== Litteratur ==
Øyri, Bjørg (2007) Norsk medisinsk ordbok, 8. utgåva Det Norske Samlaget ISBN 978-82-521-6901-0